ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
ஆக்சிஜன் உருளைகள் மற்றும் கிரையோஜெனிக் டேங்கர்கள்/கொள்கலன்களின் இறக்குமதி செயல்முறை எளிமைப்படுத்தப்பட்டது
பெட்ரோலியம் மற்றும் வெடிபொருள் பாதுகாப்பு அமைப்பின் மூலம் ஆக்சிஜன் உருளைகள் மற்றும் கிரையோஜெனிக் டேங்கர்கள்/கொள்கலன்களை சர்வதேச உற்பத்தியாளர்கள் இறக்குமதி செய்வதற்கான செயல்முறையை இந்திய அரசு ஆய்வு செய்தது.
கொவிட் பெருந்தொற்றின் காரணமாக, பதிவு மற்றும் ஒப்புதலுக்கு முன் சர்வதேச உற்பத்தியாளர்களின் தயாரிப்பு வசதிகளை பெட்ரோலியம் மற்றும் வெடிபொருள் பாதுகாப்பு அமைப்பால் நேரடியாக ஆய்வு செய்ய முடியவில்லை.
இதை கருத்தில் கொண்டு, உற்பத்தியாளர் விண்ணப்பித்தவுடன் எந்தவித தாமதமும் இல்லாமல் ஒப்புதல் வழங்குவதற்காக ஆன்லைன் முறைக்கு ஒப்புதல் வழங்கப்பட்டுள்ளது. தயாரிப்பாளரின் விவரங்கள், ஐஎஸ்ஓ சான்றிதழ், உருளைகள்/டேங்கர்கள்/கொள்கலன்கள், வரைபடங்கள், பேட்ச் எண், ஹைட்ரோ பரிசோதனை சான்றிதழ் மற்றும் மூன்றாம் நபர் ஆய்வு சான்றிதழ் ஆகியவற்றை இணைக்க வேண்டும்.
தகவல் ஏதேனும் தேவைப்பட்டால், திரு எஸ் டி மிஷ்ரா, வெடிபொருள் கட்டுப்பாட்டாளர், பெட்ரோலியம் மற்றும் வெடிபொருள் பாதுகாப்பு அமைப்பு,  மற்றும் டாக்டர் எஸ் கே சிங், வெடிபொருள் கட்டுப்பாட்டாளர், பெட்ரோலியம் மற்றும் வெடிபொருள் பாதுகாப்பு அமைப்பு,  ஆகியோரை தொடர்பு கொள்ளலாம்.
நிலக்கரி அமைச்சகம்
ஒடிசாவில் உள்ள குராலோய் நிலக்கரி சுரங்கம் வெற்றிகரமாக ஏலம் விடப்பட்டது
சுரங்கங்கள் மற்றும் கனிமங்கள் மேம்பாடு மற்றும் ஒழுங்குமுறை சட்டத்தின் கீழ் நிலக்கரித்துறை அமைச்சகம், மேற்கொண்ட ஏலத்தின் 2வது முயற்சியில், ஒடிசாவில் உள்ள குராலோய் நிலக்கரி சுரங்கம் வெற்றிகரமாக ஏலம் விடப்பட்டது.
நிலக்கரி அமைச்சகத்தால் நியமிக்கப்பட்ட ஆணையம், 38 நிலக்கரி சுரங்கங்களின் ஏல வடவடிக்கையை தொடங்கியது. முதல் முயற்சியில், மொத்தம் உள்ள 38 நிலக்கரி சுரங்கங்களில் 19 நிலக்கரி சுரங்கங்கள் வெற்றிகரமாக ஏலம் விடப்பட்டன.
மீதமுள்ள சுரங்கங்களில், 4 சுரங்கங்கள், கூடுதல் தொகைக்கு அதே நிபந்தனைகளுடன் நிலக்கரி சுரங்கத்தால் இரண்டாவது முயற்சியில் ஏலம் விடப்பட்டன. இதில் ஒடிசாவில் உள்ள குராலோய்  வடக்கு சுரங்கம், வேதாந்தா நிறுவனத்தால் வெற்றிகரமாக ஏலம் எடுக்கப்பட்டது. இதன் மூலம் இந்த சுற்று ஏலத்தில், 38 நிலக்கரி சுரங்களில் 20 சுரங்கங்கள் ஏலம் விடப்பட்டன. இந்த ஏலத்தின் வெற்றி சதவீதம் 52.63 சதவீதம்.
தற்போது ஏலம் விடப்பட்ட சுரங்கங்களில் குராலோய்  வடக்கு சுரங்கம் மிகப் பெரியது. இதில் ஆண்டுக்கு 8 மில்லியன் டன் நிலக்கரி உற்பத்தி செய்ய முடியும். இது ஆண்டுக்கு ரூ. 763 கோடி வருவாய் ஈட்டும் எனவும், மற்றும் 10,000க்கும் மேற்பட்டோருக்கு வேவைாய்ப்பை ஏற்படுத்தும் என்றும் எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728706
-----
(Visitor Counter : 143
பிரதமர் அலுவலகம்
பிரதமர் குஜராத்தில் ஜாம்நகருக்கு வருகை குரு கோபிந்த் சிங் மருத்துவமனை புதிய கட்டடத்ததை நாட்டுக்கு அர்ப்பணிக்கிறார் பந்த்ரா - ஜாம்நகர் ஹம்சாஃபர் விரைவு ரயிலை கொடியசைத்துத் துவக்கி வைக்கிறார்
பிரதமர் திரு நரேந்திர மோடி குஜராத் மாநிலம் ஜம்நகரில் பந்த்ரா- ஜம்நகர் ஹம்சஃபர் விரைவு ரயில் சேவையை இன்று கொடியசைத்துத் துவக்கி வைத்தார். குரு கோபிந்த் சிங் மருத்துவமனையுடன் இணைந்த 750 படுக்கை வசதிகள் கொண்ட புதிய கட்டடத்தை அவர் நாட்டுக்கு அர்ப்பணித்ததுடன், பல்வேறு சவ்னி திட்டங்களையும் துவக்கி வைத்தார். ஜம்நகரில் ஆஜி-3-யிலிருந்து, கிஜாடியா வரையிலான 51 கி.மீ நீள எண்ணெய்க் குழாய்ப் பதிப்பு உள்ளிட்ட பல்வேறு வளர்ச்சித் திட்டங்களையும் அவர் துவக்கி வைத்தார்.
திரளாக கூடியிருந்தவர்களிடையே உரையாற்றிய பிரதமர், குடிநீர் பற்றாக்குறைப் பிரச்சினைக்கு தீர்வு காண குஜராத் அரசு கடந்த 20 ஆண்டு காலமாக அயராது பணியாற்றி வருவதை சுட்டிக்காட்டினார். குஜராத்தில் டேங்கர் ராஜ்யத்தை அனுமதிப்பில்லை என்ற தமது உறுதிப்பாட்டை இந்த சந்தர்ப்பத்தில் குறிப்பிட்ட அவர், குஜராத்தில் சர்தார் சரோவர் அணை மக்களுக்கு எவ்வாறு நிவாரணத்தை அளித்தது என்பதையும் எடுத்துரைத்தார். தற்கால மற்றும் வருங்கால தலைமுறையினருக்கு பயனளிக்கும் வகையில், நாட்டின் குடிமக்கள் அனைவரும் ஒவ்வொரு துளி நீரையும் சேமிக்க வேண்டும் என்று அவர் வேண்டுகோள் விடுத்தார்.
குஜராத்தில் சுகாதாரத்துறையில் நிகழ்ந்து வரும் புரட்சியைப் பாராட்டிய பிரதமர், இம்மாநிலத்தில் கடந்த சில ஆண்டுகளாக உருவாகி வரும் மருத்துவமனைகள், ஏழைகளுக்கு பெரிதும் பயனளிக்கும் வகையில் அமைந்திருப்பதாகக் கூறினார். மத்திய அரசு துவக்கி வைத்துள்ள ஆயுஷ்மான் பாரத் திட்டம் ஏழைகளுக்கு தரமான மற்றும் மலிவான சுகாதாரச் சேவையை உறுதி செய்திருப்பதாகத் தெரிவித்தார்.
நாட்டை எதிர்நோக்கியுள்ள சவால்களில் இருந்து மீண்டு வருவதற்கு அடிப்படைக் கட்டமைப்பு மற்றும் நீண்ட கால நடவடிக்கைகள் அவசியம் என்று சுட்டிக்காட்டிய பிரதமர், குறுகிய கால திட்டங்களால் பலன் இல்லை என்றார். இந்த சந்தர்ப்பத்தில் மத்திய அரசு அறிமுகம் செய்துள்ள நீண்டகால திட்டங்களை அவர் குறிப்பிட்டார். பிரமதர் – வேளாண் திட்டம் ஒரு நீண்டகால திட்டம் என்றும் விவசாயிகளின் நலனுக்காகக் கொண்டு வரப்பட்ட ஒட்டுமொத்த மேம்பாட்டுத்திட்டம் என்று அவர் குறிப்பிட்டார்.
சிறு குறு மற்றும் நடுத்தரத் தொழில்துறையை ஊக்குவிக்கும் மத்திய அரசின் முயற்சிகள் குறித்து பேசிய பிரதமர், எளிதாகக் கிடைக்கும் கடன் வசதி மற்றும் மக்களுக்கு சாதகமான சரக்கு மற்றும் சேவை வரி இளைஞர்களுக்கு பெருமளவில் பயனளிக்கும் என்றார். அரசு மேற்கொண்டு வரும் முயற்சிகள் எளிதாக தொழில் தொடங்கும் அம்சங்களை மேம்படுத்த உறுதி செய்துள்ளது என்றும் அவர் கூறினார்.
முப்படையினரின் பணிகளை வெகுவாக புகழ்ந்த பிரதமர், நமது இராணுவ வீரர்களின் சாதனைகளைக் கண்டு நாடே பெருமைப்படுவதாகத் தெரிவித்தார். பயங்கரவாதப் பிரச்சினைகளை முற்றிலுமாக வேரறுக்க வேண்டும் என்றும் அவர் வலியுறுத்தினார்.
-----
(Visitor Counter : 146
கலாசாரத்துறை அமைச்சகம்
“நமஸ்தே யோகா – ஆரோக்கியமான தேசத்தின் ஆரோக்கிய இளைஞர்கள்” கருத்தரங்கில் கலாசார இணையமைச்சர்.
“ஆரோக்கியமான தேசத்தின் ஆரோக்கியமான இளைஞர்கள் என்ற பொருளில் பேசினால், அதற்குச் சிறந்தது யோகப் பயிற்சி தான்” என்று மத்திய கலாசாரம் – சுற்றுலா  துறை இணையமைச்சர் திரு பிரகலாத் சிங் பட்டேல் குறிப்பிட்டார்.
‘நமஸ்தே யோகா- ஆரோக்கியமான நாட்டின் ஆரோக்கியமான இளைஞர்கள்’  என்ற இணையவழிக் கருத்தரங்கு  தில்லியிலிருந்து இணையவழியில் நடத்தப்பட்டது. நாட்டின் பல்வேறு பகுதிகளைச் சேர்ந்த நாடாளுமன்ற உறுப்பினர்கள் பங்கேற்ற இந்த இணையவழிக் கருத்தரங்கில்  அமைச்சர் பிரகலாத் சிங் உரையாற்றினார்.
இந்த இணையவழிக் கருத்தரங்கில் நாடாளுமன்ற உறுப்பினர்கள் திரு ஜம்யங் ஸெரிங் நம்கயால் , திரு தேஜஸ்வி சூர்யா  திரு நிதீஷ் ப்ரமனிக் , கலாசார அமைச்சகத்தின் செயலர் திரு ஆனந்த் குமார் ஆகியோர் பங்கேற்றனர்.
நிகழ்ச்சியில் அமைச்சர் பேசியதாவது:
நாம் ஆரோக்கியமாக இருந்தால்தான் மற்றவர்களுக்கு உதவ முடியும். சிறிய தொற்றுக் கிருமிகளை எதிர்கொள்ள நமது நோய் எதிர்ப்புச் சக்தியை வலுப்படுத்திக் கொள்ளவேண்டும். அப்படி நோய் எதிர்ப்பை வளர்த்துக் கொள்வதற்கு யோகா பெரிதும் உதவும்.
இந்தியப் பண்பாட்டின் ஓர் அங்கமாக யோகா விளங்குகிறது. பல்வேறு ஆசனங்களைப் பழகுவதால் நமது தினசரி வாழ்வில் யோகா ஆரோக்கியமான வாழ்வியலுக்கான வழியாக தெரிந்தோ தெரியாமலோ அது அமைந்துள்ளது.
யோகா நமக்கு நேர்மறை சக்தியை அளிக்கிறது. உடலை ஆரோக்கியமாக்குகிறது. மனதை அமைதிப்படுத்துகிறது. இளைஞர்கள் ஆரோக்கியமாக இருந்தால், தேசமே ஆரோக்கியமாக விளங்கும் என்று திடமாக நம்புகிறேன்.
சர்வதேச யோகா தினத்தன்று, ஒரு கோடி பேர் சூரிய நமஸ்காரம் செய்வதில் இணைவார்கள் என்று நம்புகிறேன். அனைவரும் அதில் ஈடுபட வேண்டும். ஒரு கோடி பேர் சூரிய நமஸ்காரம் செய்வதன் மூலம் அது மக்கள் இயக்கமாக மாறட்டும். அது சக குடிமக்களிடையே விழிப்புணர்வை ஏற்படுத்தட்டும். இவ்வாறு மத்திய கலாசாரம் – சுற்றுலா  துறை இணையமைச்சர் திரு பிரகலாத் சிங் பட்டேல் பேசினார்.
(Visitor Counter : 97
எரிசக்தி அமைச்சகம்
மாநிலங்கள் மற்றும் யூனியன் பிரதேசங்களின் மின்சாரம், புதிய மற்றும் புதுப்பிக்கத்தக்க எரிசக்தி அமைச்சர்களின் மாநாடு உதய்பூரில் நடைபெற்றது.
மாநில/ யூனியன் பிரதேசங்களின் மின்சாரம், புதிய மற்றும் புதுப்பிக்கத்தக்க எரிசக்தி அமைச்சர்களின் மாநாடு அக்டோபர் 14 மற்றும் 15 தேதிகளில் ராஜஸ்தானின் உதய்பூரில் நடைபெற்றது. மத்திய மின்சாரம், புதிய மற்றும் புதுப்பிக்கத்தக்க எரிசக்தி துறை அமைச்சர் திரு ஆர்.கே சிங் மாநாட்டிற்கு தலைமை தாங்கினார். மின்துறை இணை அமைச்சர் திரு கிரிஷன் பால் குர்ஜார், மாநிலங்கள் மற்றும் யூனியன் பிரதேசங்களின் அமைச்சர்கள், முதன்மைச் செயலாளர்கள் இந்த நிகழ்ச்சியில் கலந்து கொண்டனர்.
மாநாட்டின் போது, முதலீட்டுத் தேவை மற்றும் மின் துறை சீர்திருத்தங்கள் உட்பட 24 மணி நேரமும் தடையற்ற மின்சாரம் வழங்குவதை உறுதி செய்வதற்காக, நிதி நிலைத்தன்மை மற்றும் விநியோகத் துறையின் நிலைத்தன்மை, மின் அமைப்புகளை நவீனமயமாக்குதல் மற்றும் மேம்படுத்துதல் ஆகியவற்றில் கவனம் செலுத்தி விரிவான விவாதங்கள் நடத்தப்பட்டன. மாநிலங்கள் ஒவ்வொரு தொடர்புடைய பிரச்சினைகளிலும் தங்கள் உள்ளீடுகள் மற்றும் பரிந்துரைகளை வழங்கின.
மாநில அரசுகளின் மானியம், நிலுவைத் தொகைகள், உற்பத்தி செய்யும் நிறுவனங்களுக்கு உரிய நேரத்தில் பணம் பட்டுவாடா செய்தல் மற்றும் மின்சாரம்  சம்பந்தப்பட்ட விதிகள் பற்றி விவாதிக்கப்பட்டது. இழப்புகளைக் குறைப்பதற்காக, நுகர்வோருக்கான ப்ரீபெய்ட் ஸ்மார்ட் மீட்டர்களை நிறுவுவதற்கான கணினி அளவீட்டை விரைவுபடுத்த ஒப்புக்கொள்ளப்பட்டது. பல்வேறு வகை நுகர்வோருக்கு உண்மையான மின்சார நுகர்வுக்கு யூனிட் அடிப்படையில் மட்டுமே மானியம் வழங்கப்படும் என்றும் ஒப்புக்கொள்ளப்பட்டது. ஒட்டுமொத்தமாக மின்சார அமைப்புகளின் நம்பகத்தன்மையை மேம்படுத்துவதற்கு எடுக்கப்பட்ட நடவடிக்கைகளில் கணிசமான முன்னேற்றம் ஏற்பட்டுள்ளது குறிப்பிடத்தக்கது.
பெரும்பாலான மாநிலங்கள், தங்கள் விநியோக நிறுவனங்களின்  நிதி மற்றும் செயல்பாட்டுத் திறனை மேம்படுத்துவதற்காக, புதுப்பிக்கப்பட்ட விநியோகத் துறைத் திட்டத்தின் கீழ், தங்களின் செயல் திட்டத்தை ஏற்கனவே சமர்ப்பித்துள்ளன.
அனைத்து முயற்சிகளும் கொள்கைகளும் மின்சார நுகர்வோருக்கு சிறந்த சேவைகளை வழங்குவதில் கவனம் செலுத்த வேண்டும்.
2070 ஆம் ஆண்டுக்குள் நிகர பூஜ்ஜிய இலக்கை அடைவதற்கும், 2030 ஆம் ஆண்டுக்குள் 500 ஜிகாவாட் புதைபடிவமற்ற நிறுவு திறனை எட்டுவதற்கும், பருவநிலை மாற்ற இலக்குகளை அடைவதில் நாட்டின் உறுதிப்பாட்டின் படி புதுப்பிக்கத்தக்க எரிசக்தி வரிசைப்படுத்தல் மையமாக உள்ளது.
புதுப்பிக்கத்தக்க எரிசக்தித் துறையில் கடந்த சில ஆண்டுகளில் அடைந்த சாதனைகளை எடுத்துரைத்து, புதுப்பிக்கத்தக்க எரிசக்தித் திட்டங்களை விரைவாகச் செயல்படுத்துவதற்குத் தேவையான கொள்கை, ஒழுங்குமுறை மற்றும் நிறுவனத் தலையீடுகள் குறித்து ஆலோசிக்கப்பட்டது. பல்வேறு ஊக்குவிப்பு நடவடிக்கைகள் மூலம் புதுப்பிக்கத்தக்க எரிசக்தி துறையில் உள்நாட்டு உற்பத்தி திறனை மேம்படுத்துவதற்கான கட்டமைப்பை உருவாக்குவது குறித்தும் வலியுறுத்தப்பட்டது.
40 ஜிகாவாட் என்ற ஒட்டுமொத்த இலக்கை எட்டுவதை உறுதி செய்வதற்காக, சோலார் கூரை அமைப்புகளை விரைவாக வரிசைப்படுத்த மாநிலங்கள் முயற்சிக்க வேண்டும் என வலியுறுத்தப்பட்டது.
மின்துறைக்கு முன் வைக்கப்பட்டுள்ள லட்சிய இலக்குகளை அடைவதில் மாநிலங்களின் ஒத்துழைப்பை மத்திய அமைச்சர் கோரினார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பொலிவுறு நகரங்கள்: ரூ 1,88,507 கோடி மதிப்பிலான 6,721 திட்டங்களுக்கு ஒப்பந்தங்கள் வழங்கப்பட்டுள்ளன
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதில் அளித்த மத்திய வீட்டுவசதி மற்றும் நகர்ப்புற விவகாரங்கள் அமைச்சர் திரு. ஹர்தீப் சிங் புரி கீழ்காணும் தகவல்களை வழங்கினார்.
பொலிவுறு நகரங்கள் இயக்கம்  இந்திய அரசால் 25 ஜூன் 2015 அன்று தொடங்கப்பட்டது. ஜனவரி 2016 முதல் ஜூன் 2018 வரை 4 சுற்று போட்டிகள் மூலம் 100 ஸ்மார்ட் சிட்டிகள் தேர்ந்தெடுக்கப்பட்டன.
பொலிவுறு நகரங்கள் இயக்க வழிகாட்டுதல்களின்படி, மத்திய அரசு ₹48,000 கோடி நிதியுதவியை ஐந்தாண்டுகளில் வழங்கும். அதாவது ஒரு நகரத்திற்கு ஆண்டுக்கு சராசரியாக ₹100 கோடி வழங்கப்படும். மாநில அரசு/நகர்ப்புற உள்ளாட்சி அமைப்பு மூலம் சமமான தொகை அளிக்கப்படும்.
21 ஜனவரி 2022 நிலவரப்படி, இந்த ஸ்மார்ட் சிட்டிகளால் ₹1,88,507 கோடி மதிப்பிலான 6,721 திட்டங்களுக்கு ஒப்பந்தங்கள் விடப்பட்டுள்ளன; ₹1,62,908 கோடி மதிப்பிலான 6,124 திட்டங்களுக்கு பணி ஆணைகள் வழங்கப்பட்டுள்ளன. ₹ 58,735 கோடி மதிப்பிலான 3,421 திட்டங்கள் முடிக்கப்பட்டுள்ளன.
21 ஜனவரி 2022 நிலவரப்படி, இந்திய அரசு 100 ஸ்மார்ட் சிட்டிகளுக்காக ₹28,413.60 கோடியை வெளியிட்டுள்ளது, இதில் ₹23,668.27 கோடி  பயன்படுத்தப்பட்டுள்ளது. தற்போது, பொலிவுறு நகரங்கள் இயக்கத்தின் கீழ் கூடுதல் நகரங்களைச் சேர்ப்பதற்கான எந்த முன்மொழிவும் அரசாங்கத்தின் பரிசீலனையில் இல்லை.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
(Visitor Counter : 104
சுகாதாரம் மற்றும் குடும்ப நலத்துறை அமைச்சகம்
கேரளாவில் நிப்பா வைரஸ் பாதிப்புகள் குறித்து திரு.ஜே.பி.நட்டா ஆய்வு
நிப்பா வைரஸ் காய்ச்சல் குறித்து சமூக வலைதளங்களில் பரப்பப்படும் வதந்திகளை நம்பி மக்கள் அச்சமடைய வேண்டாம் என மத்திய சுகாதாரத்துறை அமைச்சர் திரு.ஜே.பி.நட்டா வலியுறுத்தியுள்ளார்.
கேரளாவில் நிப்பா வைரஸ் காய்ச்சலால் ஏற்பட்டதாக கூறப்படும் பாதிப்புகளால் ஏற்பட்டுள்ள நிலைமை குறித்து மத்திய சுகாதார மற்றும் குடும்ப நலத்துறை அமைச்சர் திரு.ஜே.பி.நட்டா உன்னிப்பாக கவனித்து வருகிறார். மத்திய சுகாதாரத்துறை செயலர் பிரீத்தி சுகன், இந்திய மருத்துவ ஆராய்ச்சி கவுன்சில் தலைமை இயக்குனர் டாக்டர் பல்ராம் பார்கவா ஆகியோருடன் ஆய்வு மேற்கொண்ட அமைச்சர் கேரள மாநிலத்தில் முன்னெச்சரிக்கை மற்றும் தடுப்பு நடவடிக்கைகளை மேற்கொள்ள முழு ஒத்துழைப்பு அளிக்க வேண்டுமென உத்தரவிட்டுள்ளார்.
மத்திய அமைச்சரின் உத்தரவுக்கிணங்க தேசிய நோய்க் கட்டுப்பாட்டு மையத்தின் பல்முனை மருத்துவக் குழு தற்போது கேரளாவில் முகாமிட்டு நிலைமையை உன்னிப்பாக கவனித்து வருகிறது.
நிப்பா வைரஸ் காய்ச்சலுக்கு முதல் உயிரிழப்பு ஏற்பட்ட பேரம்ப்ரா என்னும் இடத்திற்கு மத்திய குழுவினர் சென்று ஆய்வு மேற்கொண்டனர். உயிரிழப்பு ஏற்பட்ட குடும்பத்தினர் தண்ணீர் எடுக்கும் கிணற்றில் ஏராளமான வௌவால்கள் இருந்ததை அந்தக் குழுவினர் கண்டனர். அதில் சில வௌவால்கள் பிடிக்கப்பட்டு, நோய் பரவியதற்கு அவைதான் காரணமா? என்பதை கண்டறிய பரிசோதனைக்கு அனுப்பப்பட்டுள்ளன. அந்த இடத்தில் 60 வெவ்வேறு தடயங்கள், மாதிரிகள் சேகரிக்கப்பட்டு ஆய்வுக்கு அனுப்பப்பட்டுள்ளன. 2 பேர் உயிரிழந்த சம்பவத்தில் வைரஸ் காய்ச்சல் காரணம் என்பது கண்டுபிடிக்கப்பட்டுள்ளது. அவர்கள் கோழிக்கோடு மருத்துவமனைக்கு அனுப்பப்பட்டு அங்கு சிகிச்சை பலனின்றி உயிரிழந்தனர்.
(Visitor Counter : 162
விவசாயத்துறை அமைச்சகம்
கொவிட்-19 சூழலிலும் 296.65 மில்லியன் டன் உணவு தானிய உற்பத்தி செய்து சாதனை : விவசாயிகளுக்கு மத்திய அமைச்சர் திரு.நரேந்திர சிங் தோமர் பாராட்டு
கொவிட்-19 தொற்று காரணமாக சாதகமற்ற சூழ்நிலையிலும், 2019-20ம் ஆண்டில் சாதனை அளவாக 296.65 மில்லியன் டன்கள் உணவு தானியம் உற்பத்தி செய்த விவசாயிகளுக்கு மத்திய வேளாண் மற்றும் விவசாயிகள் நலத்துறை அமைச்சர் திரு.நரேந்திர சிங் தோமர் பாராட்டு தெரிவித்துள்ளார். பருப்புகள் மற்றும் எண்ணெய் வித்துக்களின் உற்பத்தியும் முறையே 23.15 மற்றும் 33.42 மில்லியன் டன்களாக இருக்கும் என எதிர்பார்க்கப்படுகிறது. பருத்தி உற்பத்தி 354.91 லட்சம் பேல்களாக இருக்கும் என எதிர்பார்க்கப்படுகிறது. இதன் மூலம் உலகளவில் பருத்தி உற்பத்தியில் இந்தியா முதலிடம் பெறும். இந்திய வேளாண் வரலாற்றில் இந்தாண்டு ஒரு மைல்கல். செப்டம்பர் வரையிலான இந்தாண்டு காரிப் பருவத்தில் 1,113 லட்சம் ஹெக்டேர் நிலங்களில் சாகுபடி செய்யப்பட்டுள்ளது. இது வழக்கத்தை விட 46 லட்சம் ஹெக்டேர் அதிகம். நாட்டின் உணவு மற்றும் ஊட்டச்சத்து பாதுகாப்பை உறுதி செய்வதில் இது நல்ல வாய்ப்பை வழங்குகிறது. இந்த மகத்தான சாதனைக்காக விவசாயிகளுக்கும், மாநில அரசுகளுக்கும் பாராட்டுக்கள் என மத்திய அமைச்சர் திரு. நரேந்திர சிங் தோமர் கூறியுள்ளார்.
மேலும் மக்களவையில் அவர் எழுத்துப்பூர்வமாக தாக்கல் செய்த பதிலில் கூறியிருப்பதாவது:
கொவிட் முடக்க காலத்தில் விவசாயம் சுமுகமாக நடந்தது. இதற்காக மத்திய அரசு அனைத்து நடவடிக்கைகளையும் எடுத்தது. முடக்க காலத்தில் விவசாயத்துக்கு தேவையான அனைத்து விலக்குகளும் அளிக்கப்பட்டன. இதன் காரணமாக இந்த நிதியாண்டின் முதல் காலாண்டில் விவசாயம் சார்ந்த தொழில்கள் 3.4% சதவீத வளர்ச்சியடைந்துள்ளன.
மகாத்மா காந்தி தேசிய ஊரக வேலை வாய்ப்பு உறுதித் திட்டம் மற்றும் பிரதமரின் ஏழைகள் நலன் உணவுத் திட்டம் ஆகியவை விவசாய தொழிலாளர்களுக்கு வழங்கப்பட்டது.
பிரதமரின் கிஷான் திட்டத்தின் கீழ் 10.19 கோடி விவசாய குடும்பங்கள் பயன் அடைந்தன. அவர்களுக்கு ரூ.9,41,305 கோடி வழங்கப்பட்டது.
பிரதமரின் பயிர் காப்பீடு திட்டத்தின் கீழ், முடக்க காலத்தில் விவசாயிகளுக்கு ரூ.5,326,7 கோடி வழங்கப்பட்டுள்ளது.
கர்நாடக மற்றும் கேரளாவில் உள்ள மாவட்டங்களில் ஏலக்காய் உற்பத்தி 2018-2019 மற்றும் 2019-20 ஆகிய ஆண்டுகளில் குறைந்துள்ளது. வரலாறு காணாத மழை, நீடித்த வறட்சி போன்றவை இதற்கு காரணம். பூச்சி மற்றும் நோய் தாக்குதல் சம்பவங்களும் அதிகரித்தன. மலைப் பகுதிகளில் பயிரிடப்படுவதால், விரிவாக்கத்துக்கும் அதிக வாய்ப்பும் குறைவு. ஏலக்காய் உற்பத்தியை அதிகரிக்க பரிசுத் திட்டத்தையும் வாசனைப்பொருட்கள் வாரியம் அறிவித்துள்ளது. சிறந்த ஏலக்காய் விவசாயிக்கு முதல் பரிசாக ரூ.1 லட்சமும், 2வது பரிசாக ரூ.50 ஆயிரமும் அறிவிக்கப்பட்டுள்ளது.
நாட்டில் 4.79 லட்சம் ஹெக்டேர் நிலத்தில் மண்டாரின்/கின்னோவ் வகை ஆரஞ்சு பயிரிடப்பட்டது. மத்தியப் பிரதேசம், பஞ்சாப், மஹாராஷ்டிரா, ராஜஸ்தான் மற்றும் அரியானாவில் ஆரஞ்சுகள் அதிகம் பயிரிடப்பட்டன.
விவசாயிகளுக்கு குறைந்தபட்ச ஆதரவு விலையை உறுதி செய்ய, பிரதமரின் ஆஷா திட்டம் கொண்டுவரப்பட்டது. நெல், கோதுமை, சோளம், நிலக்கடலை உட்பட 22 பயிர்களுக்கு அரசு குறைந்தபட்ச ஆதரவு விலை நிர்ணயித்துள்ளது.
விவசாயிகள் வருமானத்தை இரட்டிப்பாக்க மத்திய அரசு அமைச்சரவைக் குழு ஒன்றை அமைத்தது. இந்தக் குழு, பயிர் உற்பத்தியை மேம்படுத்துதல், கால்நடை உற்பத்தியை மேம்படுத்துதல், திறமையான வழிமுறைகளைப் பயன்படுத்தி உற்பத்தி செலவை குறைப்பது, விவசாயிகள் பெறும் விலையை அதிகரிப்பது, பண்ணை சாரா முறைகளுக்கு மாறுவது உட்பட 7 யுக்திகளை பரிந்துரைத்தது.
https://pib.gov.in/PressReleasePage.aspx?PRID=1657224
(Visitor Counter : 204
அறிவியல் மற்றும் தொழில்நுட்பத்துறை
உள்நாட்டு தொழில்நுட்பத்தைப் பயன்படுத்தி ஒமிக்ரான்-நுண்கிருமிக்கென்று எம்ஆர்என்ஏ அடிப்படையிலான முன்னெச்சரிக்கை தடுப்பூசி தயாரிக்கப்பட்டுள்ளது
உள்நாட்டு தொழில்நுட்பத்தைப் பயன்படுத்தி ஒமிக்ரான்-நுண்கிருமிக்கென்று எம்ஆர்என்ஏ அடிப்படையிலான முன்னெச்சரிக்கை தடுப்பூசி தயாரிக்கப்பட்டுள்ளது என்று மத்திய உயிரி தொழில்நுட்பத்துறை அறிவித்துள்ளது. கொவிட் சுரக்ஷா இயக்கத்தின் ஆதரவுடன் ஜென்னோவா உயிரிமருந்துகள் நிறுவனத்தால் தயாரிக்கப்பட்டுள்ள இந்தத் தடுப்பூசியை உயிரி தொழில்நுட்ப தொழில்துறை ஆராய்ச்சிக் கவுன்சில் அமலுக்கு கொண்டுவந்துள்ளது. இதன் அவசரகால பயன்பாட்டுக்கு இந்திய மருந்துக் கட்டுப்பாட்டு தலைமை அலுவலகம் ஒப்புதல் அளித்துள்ளது.
உயிரி தொழில்நுட்பத் துறையின் முயற்சிகளைப் பாராட்டியுள்ள மத்திய அறிவியல் தொழில்நுட்பத்துறை அமைச்சர் டாக்டர் ஜிதேந்திர சிங், உள்நாட்டிலேயே எம்ஆர்என்ஏ தொழில்நுட்பத்தை உருவாக்கியிருப்பதன் மூலம் தொழில்நுட்பத்தால் இயக்கப்படும் தொழில்துறைக்கு உகந்த தனது திட்டத்தை அறிவியல் தொழில்நுட்பத்துறை மீண்டும் செயல்படுத்தியிருப்பது குறித்து தாம் மிகவும் பெருமை கொள்வதாக தெரிவித்தார். பிரதமரின் தற்சார்பு இந்தியா கண்ணோட்டத்திற்கு இணங்க எதிர்காலத்திற்கு தயாரான தொழில்நுட்பம் உருவாக்கப்படுவதற்கு தாம் எப்போதுமே ஆதரவு அளித்திருப்பதாக அவர் கூறினார். இந்த தடுப்பூசியை இருப்புவைக்கவும், வேறு இடங்களுக்கு கொண்டு செல்லவும், தற்போதுள்ள 2 முதல் 8 டிகிரி செல்ஷியஸ் வரையிலான வெப்பத்தை விட குறைந்த வெப்பம் தேவைப்படாது என்றும் அவர் கூறினார்.
ஜென்னோவா உயிரிமருந்துகள் நிறுவனத்தின் தலைமை நிர்வாக அதிகாரி டாக்டர் சஞ்சய் சிங் கூறுகையில், நாட்டின் முதலாவது எம்ஆர்என்ஏ தடுப்பூசியை உருவாக்க கடந்த 2 ஆண்டுகளாக தங்கள் நிறுவனத்தின் குழுவினர் அயராது பாடுபட்டது குறித்து தாம் பெருமை கொள்வதாக தெரிவித்தார். மத்திய மருந்துகள் தரக்கட்டுப்பாட்டு அமைப்பின் நிபுணர் குழுவின் வழிகாட்டுதலும், இந்தத் திட்டத்தைக் கண்காணித்த உயிரி தொழில்நுட்ப தொழில்துறை ஆராய்ச்சிக் கவுன்சிலின் தடுப்பூசி நிபுணர் குழுவின் வழிகாட்டுதலும் இல்லாமல் இது சாத்தியமில்லை என்று அவர் கூறினார்.
பாதுகாப்பு அமைச்சகம்
டேராடூன் ஐ.எம்.ஏ. வளாகங்களுக்குச் செல்ல கீழ்வழிப் பாதைகள் அமைக்கும் பணிக்கு பாதுகாப்புத் துறை அமைச்சர் திரு. ராஜ்நாத் சிங் அடிக்கல் நாட்டினார்
டேராடூன் இந்திய ராணுவ அகாதமியில் கீழ் வழிப் பாதைகள் அமைப்பதற்கு பாதுகாப்புத் துறை அமைச்சர் திரு. ராஜ்நாத் சிங் இன்று காணொளி மூலம் அடிக்கல் நாட்டினார்.
நிகழ்ச்சியின் போது பேசிய அமைச்சர், அகாதமியின் மூன்று வளாகங்களுக்கு இடையே தடையற்றப் போக்குவரத்துக்கு உதவக்கூடிய இந்த கீழ்வழிப் பாலங்களைக் கட்டுவதற்கு அனுமதி கிடைப்பதற்கு 40 ஆண்டுகள் ஆகியுள்ளது என்பது விநோதமாக உள்ளது என்று கூறினார். இப்போது பயிற்சி அதிகாரிகள் ஒரு வளாகத்தில் இருந்து இன்னொரு வளாகத்திற்கு எளிதாகச் செல்வதற்குப் போக்குவரத்து சிக்னல்கள் இடையூறாக உள்ளன. மேலும் பயிற்சி அதிகாரிகள் செல்லும் போது மக்களுக்கு இடையூறு ஏற்படாமல் தவிர்ப்பதற்கும் இது உதவியாக இருக்கும்.
(Visitor Counter : 105
பிரதமர் அலுவலகம்
டெஃப்லிம்பிக்சில் பங்கேற்ற இந்திய வீரர்களுடன் பிரதமர் தமது இல்லத்தில் உரையாடினார்
டெஃப்லிம்பிக்சில் பங்கேற்ற இந்திய வீரர்களுடன் பிரதமர் தமது இல்லத்தில் உரையாடினார். வீரர்களின் அனுபவங்கள் குறித்து பிரதமர் கேட்டறிந்தார். அப்போது ரோஹித் என்ற வீரர் தாம் 1997ஆம் ஆண்டு விளையாடத் தொடங்கிய போது, காது கேளாத குறைபாடு இல்லாதவர்களுடன் போட்டியிட்டதாக கூறினார். அக்காலக் கட்டத்தில் காது கேளாதோர் விளையாடவில்லை என்று தெரிவித்த அவர், எந்தவித ஆதரவும் தமக்கு கிடைக்கவில்லை என்று கூறினார். ஒரே ஆறுதலாக தமது தந்தை ஒத்துழைப்பு அளித்ததாக அவர் தெரிவித்தார். பேட்மிண்டன் போட்டி தமக்கு மிகுந்த விருப்பமான விளையாட்டு என்று அவர் கூறினார்.
அப்போது பேசிய பிரதமர், நாங்கள்அனைவரும் உங்களுடன் இருப்பதாகவும் தலைமைப் பண்பு மற்றும் தன்னம்பிக்கை உங்களுக்கு உள்ளதாகவும் என்று நாங்கள் நம்புவதாகத் தெரிவித்தார். நாட்டில் உள்ள இளைஞர்களுக்கு மிகப் பெரிய உத்வேகம் அளிப்பவர்களாக நீங்கள் திகழ்கிறீர்கள் என்று பிரதமர் கூறினார்.
பிரதமரிடம் பேசிய மல்யுத்த வீரர் வீரேந்திர சிங், குழந்தைப் பருவத்திலிருந்தே தாம் விளையாட்டில் பங்கேற்க பெற்றோர் ஆதரவளித்ததே இந்த அளவிற்கு வரமுடிந்ததற்கு காரணம் என்று தெரிவித்தார். கடின உழைப்பு வீண் போகாது என்று கூறிய அவர், பயிற்சியில், மிகுந்த கவனம் செலுத்தியதாகக் கூறினர். மற்ற மல்யுத்த வீரர்களின் விளையாட்டை பார்த்து அவர்களுடைய உத்தியைக் கற்றுக் கொண்டதாகவும் தெரிவித்தார்.
துப்பாக்கிச் சுடும் வீரர் தனுஷ் பேசும் போது யோகா, தியானம் ஆகியவை தமக்கு உதவியதாகவும் பிரதமரிடம் கூறினார். துப்பாக்கிச் சுடும் வீராங்கனை பிரியேஷா தேஷ்முக், டென்னிஸ் வீராங்கனை ஜாஃப்ரின் ஷேக் உள்ளிட்டோரும் தங்களது அனுபவங்களை பிரதமரிடம் பகிர்ந்து கொண்டனர்.
விடுதலைப் பெருவிழாவைக் கொண்டாடி வரும் வேளையில், தாய்நாட்டிற்காக பதக்கம் வென்ற உங்களுக்கு வாழ்த்துத் தெரிவித்துக் கொள்கிறேன் என்று கூறினார். குடும்ப உறுப்பினர்கள் பெற்றோர், பயிற்சியாளர்கள் உள்ளிட்ட ஒவ்வொருவரும் உங்களுக்காக பங்களிப்பு செய்துள்ளனர். என்று அவர்களிடம் குறிப்பிட்டார். நாட்டில் உள்ள ஒவ்வொரு இளைஞர்களுக்கும் நீங்கள் உத்வேகம் அளிப்பவராக திகழ்கிறீர்கள் என்று பிரதமர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1827247
புவி அறிவியல் அமைச்சகம்
தமிழக பகுதியில் தென்மேற்கு பருவமழை மேலும் முன்னேற்றம்: ஒரு சில இடங்களில் கனமழைக்கு வாய்ப்பு
மத்திய அரபிக் கடல் பகுதி, கர்நாடகா, தெலங்கானா, தமிழ்நாடு, மகாராஷ்டிராவின் சில பகுதிகளில் தென்மேற்கு பருவமழை மேலும் முன்னேற்றம் அடைந்துள்ளது என தேசிய வானிலை முன்னறிவிப்பு மையம் கூறியுள்ளது.
இது குறித்து அந்த மையம் வெளியிட்டுள்ள அறிக்கையில் கூறியதாவது:
● தென்மேற்கு பருவமழை, இன்று மத்திய அரபிக் கடல் பகுதி, மகாராஷ்டிராவின் சில பகுதிகள், கர்நாடகா, தமிழ்நாடு, தெலங்கானா, ஆந்திராவின் சில பகுதிகள், வங்காள விரிகுடாவின் மத்தியப் பகுதி மற்றும் வடகிழக்கு மாநிலங்களில் மேலும் முன்னேறியுள்ளது.
மேற்கு வங்கத்தின் இமயமலைப் பகுதி மற்றும் அருகில் உள்ள பகுதிகளில் தென்மேற்கு பருவ காற்று வலுவடைந்து வருவதன் காரணமாக வடகிழக்கு மாநிலங்கள் மற்றும் அதனையொட்டிய கிழக்கு மாநிலங்களில் அடுத்த 4 முதல் 5 நாட்களுக்கு பரவலாக மழை இருக்கும்.
தமிழகம், புதுச்சேரி, காரைக்கால் உட்பட நாட்டின் ஒரு சில பகுதிகளில் கனமழைக்கு வாய்ப்புள்ளது. மேற்கு வங்கத்தின் இமயமலைப் பகுதி, சிக்கிம், அசாம் மற்றும் மேகாலயாவின் ஒரு சில இடங்களில் தீவிர கனமழைக்கு வாய்ப்புள்ளதாக வானிலை முன்னெச்சரிக்கை மையம் தெரிவித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1724936
-----
(Visitor Counter : 130
உள்நாட்டு விமானப் போக்குவரத்து அமைச்சகம்
தனியார் விமானப் போக்குவரத்து விமானங்கள் மூலமாக 2675 டன் உள்நாட்டு மருத்துவப் பொருள்கள் கொண்டு செல்லப்பட்டன. நூற்றுக்கும் மேற்பட்ட உதான் உயிர்காக்கும் விமானங்கள், ஒரு லட்சத்து 66 ஆயிரம் கிலோமீட்டர் பறந்து அத்தியாவசிய மருந்துப் பொருள்களை எடுத்துச் சென்றன.
கோவிட் 19 ஊரடங்கு காலத்தின்போ,து 180க்கும் அதிகமான உயிர்காக்கும் உதான் விமானங்கள் இயக்கப்பட்டன. இவற்றுள் 114 விமானங்கள் ஏர் இந்தியா மற்றும் அலையன்ஸ் ஏர் – ஆல் இயக்கப்பட்டவை. 58 விமானங்கள் இந்திய விமானப் படையால் இயக்கப்பட்டவை.
கிலோமீட்டர் மொத்தம்: ஒரு லட்சத்து 66 ஆயிரத்து 76 கிலோமீட்டர்.
9.4.2020 அன்று எடுத்துச் செல்லப்பட்ட சரக்குகள் 10.22 டன்.
9.4.2020 வரை எடுத்துச் செல்லப்பட்ட மொத்த சரக்கு 248.02 + 10.22 = 258.24 டன்.
9, ஏப்ரல் 2020 அன்று, ஏர்-இந்தியா, ஷங்காயிலிருந்து 21.77 டன் மருத்துவப் பொருள்களைக் கொண்டு வந்தது. தேவைக்கேற்ப, மிக முக்கிய மருத்துவ சாதனங்களை எடுத்து வருவதற்காக, மற்ற நாடுகளுக்கும், இதற்கென சிறப்பு விமானங்களை ஏர் இந்தியா இயக்கும்.
(